સરકાર ખેડૂતોની લોન માફ કરે છે, પરંતુ ગામડામાં તો હજુય શાહુકારો પાસેથી જ રુપિયા ઉધાર લેવાનું ચલણ છે. બેંકમાંથી લેવાયેલી લોન માફ થાય છે, પરંતુ સવાલ એ છે કે બેંકોમાંથી લોન લેનારા ખેડૂતોનું પ્રમાણ કેટલું? તે જ રીતે સરકાર MSP વધારવાની મોટી જાહેરાતો કરે છે, પરંતુ હકીકત એ છે કે ટેકાના ભાવે સરકાર ખેડૂતોનો બધો નહી, પરંતુ માત્ર 25 ટકા પાક જ ખરીદે છે. એટલું જ નહીં, ટેકાના ભાવ નક્કી કરવામાં સરકારે બીજ, ખાતર, દવા વગેરેના ખર્ચ ઉપરાંત મજૂરીનો ખર્ચો ગણતરીમાં લીધો છે, પરંતુ જમીનનું ભાડું ગણતરીમાં નથી લીધું, જેની સામે પણ ખેડૂતોનો વિરોધ છે.